หมดแรง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 25 ก.พ. 2554
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 25 ก.พ. 2554
...ตลาดหุ้นไทยหมดแรง อั้นไม่อยู่ วันที่ 24 ก.พ. ลงมาเกือบต่ำสุดปิด 977.22 ร่วง 13.69 จุด หรือ 1.38% มูลค่าซื้อขาย 32,803 ล้านบาท
...ต่างชาติกลับมาซื้อ 1,116 ล้านบาท มีโอกาสที่ตลาดวันนี้ฟื้นตัวได้
...หุ้นพลังงานพยุงตลาดมาหลายวัน สถาบันพอร์ต บล.ทิ้ง กลุ่มนี้เลยวิ่งไม่ออก ข่าวควบรวม PTTCH + PTTAR ช่วยไม่ได้ เพราะรับรู้เก็งกำไรกันมานานเป็นปีแล้ว
...ชุมพร อุตสาหกรรมน้ำมันปาล์ม (CPI) กำไรปีที่ผ่านมา เหลือ 70 ล้านบาท หายไป 45 ล้านบาทหรือ 39% ผลจากปริมาณการขายลดลง และต้นทุนวัตถุดิบสูงขึ้น ... ไตรมาสแรกนี้น่าจะได้อานิสงส์ปัญหาปาล์มขาดตลาดไม่มากก็น้อย
...เอฟโวลูชั่น (E) กำไรดีท่วมท้นจาก 3 ล้านบาท ขึ้นเป็น 86 ล้านบาท โต 2,766% แต่ราคาหุ้นนิ่งสงบและซึมลง บอกไม่ถูก????
...เหมือนแบงก์ทหารไทย (TMB) ปันผลครั้งแรกรอบ 14 ปี หุ้นละ 0.015 บาท หุ้นไม่ตอบรับ ... ทั้ง E–TMB เหตุผลเดียวคือ “รายใหญ่เจ้าภาพ” ไม่เล่น